31988R3915
L 347/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3915/88 НА КОМИСИЯТА
от 15 декември 1988 година
за определянето на разпоредби за прилагането на член 63в от Регламент (EИО) № 918/83 на Съвета за установяване на режима на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 918/83на Съвета за установяване на режима на Общността за освобождаване от митни сборове (1), изменен с Регламент (ЕИО) № 1315/88 (2), и по-специално член 143 от него,
като има предвид, че член 63в, Регламент (ЕИО) № 918/83 предвижда освобождаване от вносни митни сборове на пратки, които съдържат мостри на стандартни вещества, одобрени от Световната здравна организация (СЗО), предназначени за качествен контрол на използваните материали в производството на лекарствени продукти; като има предвид, че подобни пратки се изпращат до получатели, получили от националните си митнически власти разрешение да се ползват от подобно освобождаване;
като има предвид, че следва да се определят точно необходимите условия за правилното прилагане на разпоредбата; като има предвид, че тези условия следва да се установят съобразно предвидената за целта процедура в член 143, параграфи 2 и 3 от Регламент (ЕИО) № 918/83;
като има предвид, че мерките, предвидени в настоящия регламент, са в съответствие със становището на Комитета по споразуменията за освобождаване от митни сборове,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя разпоредби относно прилагането на член 63в от Регламент (EИО) № 918/83.
Член 2
Освобождаването от вносни митни сборове съгласно член 63в от Регламент (EИО) № 918/83 се отнася само за пратки, изпращани от „СЗО Съвместен център за химически стандартни вещества“ в Стокхолм (Швеция) до получатели, които са получили от националните си митнически власти разрешение да се ползват от подобно освобождаване.
Член 3
Освобождаването от вносни митни сборове съгласно член 63в от Регламент (EИО) № 918/83 се извършва при условие че върху пакетите, съдържащи стандартни вещества, се виждат ясно:
-
първо, печатът на Съвместния център на СЗО, упоменат в член 2 по-горе;
-
второ, етикет, чийто образец е посочен в приложението към настоящия регламент, върху който полето на съответстващото стандартно химическо вещество, ясно е отбелязано с удебелен шрифт.
Член 4
Освобождаването от вносни митни сборове се отнася също така за всички опаковки, които са от съществено значение за превоза на химическите стандартни вещества, както и за необходимите принадлежности, които пратката може да съдържа.
Член 5
Настоящият регламент влиза в сила на 1 януари 1989 година.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 15 декември 1989 година